Държавен вестник, бр. 12, 2026 г., стр. 63

БРОЙ  12	
Д Ъ Р Ж А В Е Н  В Е С Т Н И К 	
СТР.  63   
3.2.4. Лечебното заведение разполага със 
следното минимално оборудване за нуждите на 
диагностично-лечебния процес в структурата: 
3.2.4.1. бронхоскоп – 2 бр.;
3.2.4.2. апаратура за функционално изслед­
ване на дишането;
3.2.4.3. ЕКГ монитори с неинвазивно измер­
ване на AH, SpO2, с регистриращо устройство 
за основните показатели – 4 бр., от които 
2 бр. за следене на параметрите на външното 
дишане, пулсоксиметрия, неинвазивно арте­
риално налягане;
3.2.4.4. подвижен рентгенов апарат (за 
скопия и графия);
3.2.4.5. електрокардиограф.
3.3. Изисквания за персонал:
3.3.1. Изпълняват се изискванията на т. А.3.5 
и т. Б.3.7.2. 
3.3.2. В клиниката/отделението могат да 
работят и лекари без специалност по пневмо­
логия и фтизиатрия, както и лекари с друга 
придобита специалност. 
3.4. Изисквания към резултата от осъ­
ществяване на дейността: минимален обем 
дейност – съответства на т. Б.3.8.1.
Г. Изисквания за осъществяване на дейнос­
ти по специалността „Пневмология и фтизи­
атрия“ в болници за продължително лечение 
и/или рехабилитация – към тях, в случай че 
се осъществява дейност по специалността 
„Пневмология и фтизиатрия“, се насочват 
пациенти, преминали острата фаза на активна 
туберкулоза или с хронични неспецифични 
белодробни болести.
4. Структури, в които се извършва функ­
ционално изследване на дишането
4.1. Обща характеристика – изследването 
на белодробната функция е задължителен 
елемент в предмета на дейност на пневмоло­
гията и фтизиатрията. Ролята на структурите 
за функционално изследване на дишането е 
да осигурят възможно най-точни изследва­
ния на белодробната функция на пациента 
по безопасен за него начин. Това изискване 
определя различни нива на компетентност 
на кабинетите за функционално изследване 
на дишането в зависимост от вида на изслед­
ванията, оборудването и квалификацията на 
персонала в тях.
4.2. Структури за извършване на функ­
ционално изследване на дишането и ком­
петентност – функционалните изследвания 
на дихателната система се осъществяват в 
следните кабинети:
4.2.1. Кабинет за функционално изследване 
на дишането (КФИД) I ниво, в който се извърш­
ва: спирометрия; максимални експираторни 
и инспираторни дебити (препоръчително).
4.2.2. Кабинет за функционално изследване 
на дишането (КФИД) II ниво, в който освен 
дейностите по т. 4.2.1 се извършва и бронхо­
дилататорен тест.
4.2.3. Кабинет за функционално изслед­
ване на дишането (КФИД) III ниво, в който 
освен изследванията по т. 4.2.2 се извършват 
и следните изследвания: белодробни обеми 
(остатъчен обем – ОО, тотален белодробен 
капацитет – ТБК, функционален остатъчен 
капацитет – ФОК), дифузионен капацитет, 
кръвно-газов анализ и киселинно-алкално 
равновесие, неспецифичен бронхиален про­
вокационен тест. Може да се изпълняват и 
други специализирани методики.
4.3. Квалификация на медицинския пер­
сонал:
4.3.1. Дейността на КФИД се осъществява/
ръководи от лекар със специалност „Пневмоло­
гия и фтизиатрия“ и с придобита допълнителна 
професионална квалификация за дейност по 
белодробна функционална диагностика.
4.3.2. Лекарят по т. 4.3.1 осигурява: изпъл­
нение на правилника за дейността на КФИД; 
безопасно, точно и надеждно изпълнение на 
изследванията; точно и надеждно интерпре­
тиране на изследванията; своевременно по­
лучаване на резултатите; постоянен контрол 
на качеството на дейността на КФИД; мерки 
за контрол на безопасността; анализ на ре­
зултатите от дейността на КФИД; ежегодна 
преоценка на изискванията за изследвания и 
осъвременяването им при настъпили промени 
в тези изисквания. 
4.3.3. Специалистът по здравни грижи 
(клиничен лаборант, медицинска сестра):
4.3.3.1. за осъществяване на дейностите в 
КФИД трябва да е преминал индивидуално 
обучение минимум 30 дни за работа в КФИД 
от II ниво и минимум 60 дни за работа в 
КФИД от III ниво; 
4.3.3.2. осъществява самостоятелна ра­
бота в КФИД, като извършва спирометрия, 
дебитно-обемни криви, оксиметрия и други 
функционални изследвания на дихателната 
система в КФИД от II или III ниво. 
4.4. Контрол на инфекции в КФИД:
4.4.1. При изследване на дихателната функ­
ция се използва чист мундщук за всеки нов 
пациент.
4.4.2. Предписанията на производителя 
за различните методи на стерилизиране на 
оборудването се спазват от съответните от­
говорници в КФИД. 
4.4.3. На пациенти, подозрителни за активна 
белодробна туберкулоза, не се извършва ФИД 
до изключване на тази диагноза (или се полз­
ва бактериален филтър и се прилагат всички 
други мерки за ограничаване възможността 
за крос контаминация).